سئوگی سیز اوره یه قایالار آغلار
رضا وعیدی 

آماندی یوخ......

ســـن اولماســان دامــاریمــدا ٬ آغــی گـــزر حیاتی 

قاریــش ـ قاریــش قـازامـات جاینــاغـی گـــزر حیاتی
و یوخــلوغـــون بیــلیســن کی اتیــن توکــر آدامیـــن 

ساغــین .. !! سولونــدا آدام ساپلاغی گـــزر حیاتی 

نه غم اوزاخدادی مندن ... نه من ... آییــم چیخســـا
آداخلانیــب گونــه شــه ٬ دان چاغــی گـــزر حیاتـی
آمانــدی یوخ منــی بوش بوشلاما کی اوز باشینــا ..

.. قــالانـدا ٬ بیر دلــی یـوخ ٬ بیر یاغــی گـــزر حیاتی 

اویــوندو بو یاشــاییـــش بیـز اویــونجاغــیق ٬ آنجــاق
او گـــیزلی ساپلا ٬ الـــین ٬ قولـچــاغی گـــزر حیاتـی 

نه سنــدن ایـز قالاجـــاقـــدیر نه ده بــو سـئوگینـــدن 

آدام گئــــــدر ٬ اولــومــون بایراغـــــــی گـــزر حـیاتی 

گئری یه اومما
..... و ساحات 

                  دووارــلاریــن خالــــی
                  دوزون دئسم .... قلبی
تیکـ ـ تاک!!
تیک ـ تاک!!
                 باشــیـنا ووروب 

                 باشینا دوندویوم
                 دولانیر باشـــینا
                                     و دانیر گلیپ کئچه جه یی
                                      هر نه واری ـ هر نه یوخو
                                                                یوخویا قالیریق
 و گوزلر یمیز هله ده آچیق
 اوت مـه ییــن گــوزومـوزو
                               اوزوموزو ابدی یوخــویا 

                                                     یوخ!!
                                             حسرت تو تورم
 بو زندان 

 بو زندان 

         ائله انی بویو بودور 

        و ساحــات یــئــنـه
                                تیک  ـ تاک!!
                                ت ئ 

                                ت ئ
  یئــری باشــینا دولانیم 

  یئــری موغــایـــات اول 

  گئــری یه اوممایاسـان 

                             گئری یه......
                             تاک ـ تیک!
                             تاک ـ تیک!!
 بو سـاحـات لاریـن 

                       اولـو مه 

                       سوروت له مه یه...
                                                آیری تاک تیکی دیر!
تورپاق
تورپاق....
...سن گلمه ییر سن  

                             و دونیا قوب قورو قایا
                             قـــوب  قــــورو  داش
یاغیش دوعاسینی اوخویار کن
                            سن...
                                       سن...
                                             باغیریریق
                                              قیریریق هر نه دن
                                              بیر سووورما تورپاق اولوروق
                                                              یـــوخ اولــوروق
                                                              یـــورولـــــوروق...
سن گلمه ییر سن
                         و سئوگی 

                         قـــورویــان
                                       بیر گول....
                                                     تاریخ بویو 

                                                                تقویم آراسینـدا
اولمز
                آنام دئیر 

             " اولمز "

                        قیزیل گولون 

                         کوکونده 

                        اوره گینده بیتمز 

                                     آت یئمز   

                                    ایت یئمز 

                آدامین اوره گینه گلیر
                                         گولوم
                                    آغلامالییام اوزومو 

                                                            بو اولوم قارقیشی 

                                    اوخشاماییرام یاشامی
                                                            بو سویوق شامی
              کوکسونده یم
                             آنجاق ایندی                               

                                            گرک سیزم
                                               باتمیشام 

                                                        او          ر        یی     نه   

  اولمز : نام بوته خاریست که در برخی کوهپایه های آذربایجان میروید.
  از خصوصیات بارز این خار : در تمام فصول پابر جا بوده واز بین نمیرود   - در نزدیکی هیچ گلی نمی روید  ـ هیچ خاصیتی نداشته بطوری که هیچ حیوانی از ان تغزیه نمی کند  ـ خاریست زهر دار که در صورت تماس با انسان فوق العاده درد ناک میباشد....       

نه دیر اولمک
من جهنم بئله اوچماقدا نئیم وار سن سیز
گنیش اولدوقسادا جنت منه دیردار سن سیز
توکولورقول قانادیم دنیا سیخینتی کوره سی
یاندیریب یاخمادادیر کونلومو داغلار سن سیز
یازیمین یوخ که سری قیشدیر آلیپ آغزینا.. آه
دونیامیزقارـ قیش الینده ا له نیر قار سن سیز
قارا هورمک دی هورومجک کیمی توی توتماغیمیز
یاسا باتساق یئری وارآغلاماقا یار سن سیز
 نه دیر اولمک؟ سنیلن ال اله سن سیز یاشاماق
نفس آلساق بئله قالساق  بیزه دیر عار سن سیز
جومــا لار آه جـومـالار تـورپـاقا آی گـون آنـلار
آنلاماق چوخ چتین اولموش یئنه ایلقار سن سیز
مني بو سيس هاوادان چن يولاغيندان قورتار
بوغولور هر نه واريم هر نه يوخوم وار سن سيز
اوزومي آتديم اوزومدن كي دوزم يوخلوغونا
نيلئيم كي دوزومه قالماييب اينجار سن سيز/.
اوره گیم
یاواش - یاواش داشیرام داشلانیر یارا اوره ییم 

دیلیم یئرینده دولانمیر گئدیب هارا اوره ییم 

سنین آدین گوزوم اوسته یازیلدی آغلاییرام 

کاغاذلارا ؛ آرازا ؛ آغلاییر قارا  اوره ییم 

دنیز گوزونده بوغولدی تاپانمادیق ایزینی 

آداخلیسان چوبانا یا  سویا ؟ سارا ؛ اوره ییم 

غزل - غزل اوره ییمدن قیزیل- قیزیل قان آخیر 

چکیل - چکیل دالا کونلوم ؛ چکیل دارا اوره ییم 

هوروک - هوروک سوزومی قاتمیشام قارا ساچینا 

آیاغلاریندان اوپوب یالوارا  یارا  اوره ییم. 
